techiaith/cofnodycynulliad_en-cy huggingface dataset:
English: This week, we saw the unprecedented step of a joint statement between the UK National Cyber Security Centre, the FBI and the US Department of Homeland Security, warning of heightened risks to our internet infrastructure and hardware from Russian state-sponsored hackers. Newport is at the forefront of cyber security expertise, with the excellent National Cyber Security Academy located in that city. What discussions is the First Minister planning to ensure that - as we need to increase capacity in the UK to face this very real threat, with economic and political implications for us all - what discussions is he planning with the UK Government to ensure that it's not centralised in London, and that the UK response is actually shared between the different cities of the UK where expertise exists and, indeed, to go even further and to say that the expertise and the remit of the UK National Cyber Security Centre should be shared to the areas where there is already existing expertise, in places such as Newport?
Welsh: Yr wythnos hon, gwelsom y cam digynsail o ddatganiad ar y cyd rhwng Canolfan Diogelwch Seibr Cenedlaethol y DU, yr FBI ac Adran Diogelwch Cartref yr Unol Daleithiau, yn rhybuddio am risgiau cynyddol i'n seilwaith rhyngrwyd a'n caledwedd gan hacwyr a noddir gan wladwriaeth Rwsia. Mae Casnewydd ar flaen y gad o ran arbenigedd seiberddiogelwch, ac mae'r Academi Seiberddiogelwch Genedlaethol ragorol wedi ei lleoli yn y ddinas honno. Pa drafodaethau y mae'r Prif Weinidog yn bwriadu eu cael i sicrhau - gan fod angen i ni gynyddu capasiti yn y DU i wynebu'r bygythiad gwirioneddol hwn, sydd â goblygiadau economaidd a gwleidyddol i bob un ohonom - pa drafodaethau y mae'n bwriadu eu cael gyda Llywodraeth y DU i sicrhau nad yw hyn wedi'i ganoli yn Llundain, a bod ymateb y DU yn cael ei rannu rhwng gwahanol ddinasoedd y DU lle mae arbenigedd yn bodoli ac, yn wir, i fynd hyd yn oed ymhellach a dweud y dylid rhannu arbenigedd a chylch gwaith Canolfan Diogelwch Seibr Cenedlaethol y DU i'r ardaloedd lle ceir arbenigedd presennol eisoes, mewn lleoedd fel Casnewydd?
English: I agree, and I know that the Cabinet Secretary is speaking at an event on Thursday that deals with this exact point. We are supporting a number of initiatives to assist the region's technology credentials. We have the UK's first National Software Academy, a National Cyber Security Academy and innovation point. The Member's quite right to say that this work cannot be centralised in London, not just economically, but I would suspect from a security perspective as well.
Welsh: Rwy'n cytuno, a gwn fod Ysgrifennydd y Cabinet yn annerch digwyddiad ddydd Iau sy'n ymdrin â'r union bwynt hwn. Rydym ni'n cefnogi nifer o fentrau i gynorthwyo enw da technolegol y rhanbarth. Mae gennym ni Academi Meddalwedd Genedlaethol gyntaf y DU, Academi Seiberddiogelwch Genedlaethol a phwynt arloesi. Mae'r Aelod yn hollol iawn i ddweud na ellir canoli'r gwaith hwn yn Llundain, nid yn unig yn economaidd, ond o safbwynt diogelwch hefyd byddwn yn amau.
English: The Cabinet Secretary for Energy, Planning and Rural Affairs is meeting the unions later this week and will discuss the current fodder situation. I understand that the National Farmers Union has opened its fodder bank.
Welsh: Mae Ysgrifennydd y Cabinet dros Ynni, Cynllunio a Materion Gwledig yn cyfarfod yr undebau yn ddiweddarach yr wythnos hon a bydd yn trafod y sefyllfa bresennol o ran porthiant. Rwy'n deall bod Undeb Cenedlaethol yr Amaethwyr wedi agor ei gronfa porthiant.
English: Thank you, First Minister. Of course, straw last year was £42 a tonne bale. Now, it's as much as £70. Hay is £90 a tonne, clamp silage has gone up £15 a tonne to £40, and round bale silage has increased by over 230 per cent. Now, on top of this is the price of transportation, adding an extra £10 per bale. The situation, as you quite rightly point out, has led NFU Cymru and Forage Aid to set up a fodder bank to allow their members to post listings to find much needed feed. This is affecting a lot of farmers in Aberconwy, and I ask you, First Minister: what are you doing to support our farmers? And will you confirm whether the Welsh Government is prepared to follow Ireland by helping farmers through subsidising some of the costs of this transportation?
Welsh: Diolch, Prif Weinidog. Wrth gwrs, pris bêl gwellt y llynedd oedd £42 y dunnell. Erbyn hyn, mae'n gymaint â £70. Mae gwair yn £90 y dunnell, mae silwair cladd wedi cynyddu £15 y dunnell i £40, ac mae pris silwair bêls crwn wedi cynyddu dros 230 y cant. Nawr, ar ben hyn mae pris cludiant, sy'n ychwanegu £10 fesul bêl. Mae'r sefyllfa, fel y dywedwch yn ddigon teg, wedi arwain at NFU Cymru a Forage Aid yn sefydlu banc porthiant i ganiatáu i'w haelodau ofyn am fwyd anifeiliaid sydd ei angen yn daer. Mae hyn yn effeithio ar lawer o ffermwyr yn Aberconwy, a gofynnaf i chi, Prif Weinidog: Beth ydych chi'n ei wneud i gefnogi ein ffermwyr? A wnewch chi gadarnhau a yw Llywodraeth Cymru yn barod i ddilyn Iwerddon drwy helpu ffermwyr gan roi cymhorthdal ar gyfer rhai o'r costau cludo hyn?
English: Well, first of all, Farming Connect's locally based team of development officers are on hand to provide advice and guidance. We expect the weather to improve, of course, over the next few days, which may provide some relief. We are in contact with the Department for Environment, Food and Rural Affairs and the other devolved administrations, which are all monitoring the impact of persistent wet weather on farm businesses. And, of course, as part of that monitoring, we'll continue to see what can be done to help farmers.
Welsh: Wel, yn gyntaf oll, mae swyddogion datblygu tîm lleol Cyswllt Ffermio wrth law i roi cyngor ac arweiniad. Rydym ni'n disgwyl i'r tywydd wella, wrth gwrs, dros yr ychydig ddyddiau nesaf, a gallai hynny ddarparu rhywfaint o ryddhad. Rydym mewn cysylltiad ag Adran yr Amgylchedd, Bwyd a Materion Gwledig a'r gweinyddiaethau datganoledig eraill, y mae pob un ohonyn nhw yn monitro effaith y tywydd gwlyb parhaus ar fusnesau fferm. Ac, wrth gwrs, fel rhan o'r gwaith monitro hwnnw, byddwn ni'n parhau i ystyried yr hyn y gellir ei wneud i helpu ffermwyr.
English: Thank you, Llywydd. The fact that the Irish Government is willing to pay and to transport animal fodder is having an impact on the market across the British isles, and it is having an impact on the markets and putting prices up for farmers in Wales. I think that is the argument, and the thing that's become clear because of the wet spring that we've had. What happens as a result of that, of course, is the broader question as to how we manage the market across the British isles as we leave the European Union. It raises all sorts of questions on the customs union and on the fact that the meat market is a common market between the Republic of Ireland, Wales and the rest of the British isles. In addition to assisting farmers over this season's problems, can you tell us a little more about what the plan will be in order to ensure ongoing subsidy to farmers to ensure that they can be economically active as we leave the European Union?
Welsh: Diolch, Llywydd. Mae'r ffaith bod Llywodraeth Iwerddon yn fodlon talu i helpu i gludo a thalu am fwyd anifeiliaid yn cael effaith ar y farchnad dros ynysoedd Prydain, wrth gwrs. Mae'n gwyrdroi'r farchnad o ran prisoedd, ac yn rhoi prisoedd i fyny ar gyfer ffermwyr yng Nghymru. Dyna, rwy'n credu, yw'r ddadl, a'r peth sydd wedi dod yn glir oherwydd y gwanwyn gwlyb. Beth sy'n dod yn sgil hynny, wrth gwrs, yw'r cwestiwn ehangach o sut rŷm ni'n rheoli'r farchnad dros ynysoedd Prydain wrth inni ymadael â'r Undeb Ewropeaidd. Mae'n codi'r holl gwestiynau ynglŷn â'r undeb tollau ac ynglŷn â'r ffaith bod y farchnad gig yn un gyffredin rhwng Gweriniaeth Iwerddon a Chymru a gweddill ynysoedd Prydain. Yn ogystal â helpu'r ffermwyr dros y problemau y tymor yma, a fedrwch chi ddweud ychydig yn fwy am beth fydd y cynllun i sicrhau cymhorthdal parhaus i ffermwyr i sicrhau eu bod nhw'n gallu bod yn weithredol yn economaidd wrth inni ymadael?
English: Well, the Farmers Union of Wales, of course, has raised concerns about what the Irish Government has done, whether it's legal or not, and that is something, perhaps, that ultimately we must consider. We understand that the farmers are now seeing the grass growing because the weather has changed. But can I say that there is a charity called Forage Aid, which supports farmers where they have been impacted by extreme weather conditions? They can ensure that there are things available to farmers. So, if some farmers have a major problem then they should perhaps approach Forage Aid in the first place.
Welsh: Mae Undeb Amaethwyr Cymru, wrth gwrs, wedi codi pryderon ynglŷn â beth mae Llywodraeth yr Iwerddon wedi ei wneud, ai yw'n gyfreithlon neu beidio, ac mae hynny'n rhywbeth, efallai, y bydd yn gorfod cael ei ystyried yn y pen draw. Rŷm ni'n deall bod ffermwyr yn dechrau gweld gwair yn tyfu achos y ffordd mae'r tywydd wedi newid. A gaf i ddweud hefyd fod yna elusen o'r enw Forage Aid sy'n cefnogi ffermwyr lle maen nhw wedi cael eu heffeithio gan achlysur o dywydd eithafol? Wrth gwrs, maen nhw'n gallu sicrhau bod yna bethau ar gael i ffermwyr hefyd yn y pen draw. So, felly, os oes yna rai ffermwyr sydd â phroblem fawr, efallai mai Forage Aid yw'r lle i fynd iddo yn y dechrau.
English: Diolch, Llywydd. I've one change to this week's business. Tomorrow, the Counsel General will make an oral statement on the Law Derived from the European Union (Wales) Bill. Business for the next three weeks is as shown on the business statement and announcement found among the meeting papers, which are available to Members electronically.
Welsh: Diolch, Llywydd. Mae gennyf i un newid i fusnes yr wythnos hon. Yfory, bydd y Cwnsler Cyffredinol yn gwneud datganiad llafar ar y Gyfraith sy'n deillio o Fil yr Undeb Ewropeaidd (Cymru). Mae busnes ar gyfer y tair wythnos nesaf fel y'i dangosir ar y datganiad a chyhoeddiad busnes ymhlith papurau'r cyfarfod, sydd ar gael i Aelodau yn electronig.
English: Leader of the house, I wonder if we might have a Government statement or debate on road safety in Wales, in the context of the new powers devolved under the Wales Act 2017 giving the Executive and the legislature powers to set speed limits and the recent Organisation for Economic Co-operation and Development report, which called for a 20 mph default speed limit for built-up areas, something supported by the campaign 20's Plenty for Us, which is calling on Welsh Government to introduce such a policy. It's also supported by numerous organisations, including Public Health Wales and Sport Wales. In Scotland, there's a proposed Bill to introduce such a 20 mph default speed limit, and I think it's timely, leader of the house, given the ongoing accidents, fatalities and serious injuries on our roads in Wales in built-up areas, that we debate and consider what further steps might be taken to make our roads safer for all our communities.
Welsh: Arweinydd y tŷ, tybed a gawn ni ddatganiad gan y Llywodraeth neu ddadl ar ddiogelwch ffyrdd yng Nghymru, yng nghyd-destun y pwerau newydd sydd wedi'u datganoli o dan Ddeddf Cymru 2017, sy'n rhoi pwerau i'r Weithrediaeth a'r ddeddfwrfa i bennu terfynau cyflymder, a'r adroddiad diweddar gan y Sefydliad ar gyfer Cydweithrediad a Datblygiad Economaidd, a alwodd am y terfyn cyflymder diofyn o 20mya mewn ardaloedd adeiledig, rhywbeth a gefnogir gan yr ymgyrch 20's Plenty for Us, sy'n galw ar Lywodraeth Cymru i gyflwyno polisi o'r fath. Cefnogir hyn hefyd gan nifer o sefydliadau, gan gynnwys Iechyd Cyhoeddus Cymru a Chwaraeon Cymru. Yn yr Alban, mae Bil arfaethedig i gyflwyno terfyn cyflymder diofyn 20mya o'r math hwn, ac rwy'n credu ei fod yn amserol, arweinydd y tŷ, o ystyried y damweiniau parhaus, a'r marwolaethau ac anafiadau difrifol ar ein ffyrdd yng Nghymru mewn ardaloedd adeiledig, ein bod yn trafod ac ystyried pa gamau pellach y gellir eu cymryd i wneud ein ffyrdd yn fwy diogel i'n holl gymunedau.
English: Yes, thank you. The Wales Act 2017 does of course give the National Assembly the ability to legislate on national speed limits from 1 April this year, as long as the legislation does not create or modify road offences or affect exemptions from speed limits, so it does have some limitations. The Department for Transport has commissioned a three-year study into 20 mph limits, which aims to consider road safety and the wider impacts, and the results of that are being reported this summer. So, we're taking a very active interest in monitoring that and other relevant research with a view to seeing what we can do in Wales. Of course, the 20 mph zones would need to be signed, because there is an issue about the national speed limit and what happens in unsigned roads. So, there are a number of things to look at, but it's something that the Government is actively considering at the moment.
Welsh: Ie, diolch. Mae Deddf Cymru 2017 wrth gwrs yn rhoi'r gallu i'r Cynulliad Cenedlaethol i ddeddfu ar y terfynau cyflymder cenedlaethol o 1 Ebrill eleni, ar yr amod nad yw'r ddeddfwriaeth yn creu nac yn addasu troseddau ffyrdd, nac yn effeithio ar eithriadau i derfynau cyflymder, felly mae yna rai cyfyngiadau. Mae'r Adran Drafnidiaeth wedi comisiynu astudiaeth tair blynedd i'r terfynau 20mya, sydd â'r nod o ystyried diogelwch y ffyrdd a'r effeithiau ehangach, a bydd adroddiad ar y canlyniadau hynny yn yr haf. Felly, mae gennym ddiddordeb mawr wrth fonitro hynny a gwaith ymchwil perthnasol arall gyda golwg ar yr hyn y gallwn ei wneud yng Nghymru. Wrth gwrs, byddai angen arwyddbyst i'r parthau 20mya, oherwydd bod problem yn codi ynghylch y terfyn cyflymder cenedlaethol a beth sy'n digwydd ar ffyrdd heb arwyddion. Felly, mae yna nifer o bethau i'w hystyried, ond mae'n rhywbeth y mae'r Llywodraeth wrthi'n ei ystyried ar hyn o bryd.
English: The Member raises two very important points. I wasn't aware it was World Curlew Day - that's very difficult to say, World Curlew Day - so, I'm very grateful to the Member for raising awareness on that matter. The Minister's indicating to me that she'd welcome a meeting with you to better understand some of the issues you'd raised, and so I'd suggest that we arrange such a meeting and then see what happens as a result of that. The Member also mentioned that he was species champion for the curlew. I can't resist, therefore, the open invitation to say that I am the species champion for the native oyster, which I hope will flourish and therefore assist the curlew in its nutrition as it does so. But it's a very important point that the Member raises, and it's a very important issue that we need to address. So, I would urge the Member to meet with the Minister and see what can be done about it in that way. In terms of the second matter, procurement, there are a range of legal issues surrounding the award of particular procurements and the process to be followed after that. If the Member has such letters in his possession, I suggest he writes to the Minister responsible quickly and puts those in front of her so that the process can be followed through to its proper conclusion.
Welsh: Mae'r Aelod yn codi dau bwynt pwysig iawn. Nid oeddwn yn ymwybodol ei bod yn Ddiwrnod y Gylfinir ledled y byd - felly, rwy'n ddiolchgar iawn i'r Aelod am godi ymwybyddiaeth am y mater hwnnw. Mae'r Gweinidog yn dangos i mi y byddai hi'n croesawu cyfarfod â chi i ddeall rhai o'r materion yr ydych wedi eu codi, ac felly byddwn i'n awgrymu ein bod yn trefnu cyfarfod o'r fath a gweld wedyn beth sy'n digwydd o ganlyniad i hynny. Crybwyllodd yr Aelod hefyd ei fod yn hyrwyddwr rhywogaethau ar gyfer y gylfinir. O glywed hyn, mae'n rhaid i mi ddweud hefyd fy mod i'n hyrwyddwr rhywogaethau ar gyfer yr wystrys brodorol, yr wyf yn gobeithio a fydd yn ffynnu ac felly'n cynorthwyo'r gylfinir yn ei faeth wrth wneud hynny. Ond mae'n bwynt pwysig iawn y mae'r Aelod yn ei godi, ac mae'n fater pwysig iawn y mae angen inni roi sylw iddo. Felly, byddwn i'n annog yr Aelod i gyfarfod â'r Gweinidog a gweld beth y gellir ei wneud am y peth yn y ffordd honno. O ran yr ail fater, caffael, mae amrywiaeth o faterion cyfreithiol yn ymwneud â dyfarnu caffaeliadau penodol a'r broses sydd i'w dilyn ar ôl hynny. Os oes llythyrau o'r fath ym meddiant yr Aelod, rwy'n awgrymu ei fod yn ysgrifennu at y Gweinidog dan sylw yn gyflym a chyflwyno'r llythyrau hynny iddi fel y gellir dilyn y broses a dod i'r casgliad priodol.
English: As the Westminster Government rolls out universal credit, which will make many people in Wales poorer, the number of people getting a personal independence payment has decreased from the number who previously received disability benefits, and last year the Welsh Government ended the Communities First scheme. And whilst I welcome what the First Minister said today regarding the pupils clothing allowance, I was very concerned, as were many other people here, when we heard that it was being cut. Can I ask for the Minister to make an oral statement on action being taken to alleviate poverty in Wales by the Welsh Government?
Welsh: Wrth i Lywodraeth San Steffan gyflwyno'r credyd cynhwysol, a fydd yn gwneud llawer o bobl yng Nghymru yn dlotach, mae nifer y bobl sy'n cael taliad annibyniaeth bersonol wedi gostwng o'i gymharu â'r nifer sydd wedi bod yn derbyn budd-daliadau anabledd yn flaenorol, a'r llynedd, daeth Llywodraeth Cymru â'r cynllun Cymunedau yn Gyntaf i ben. Ac er fy mod yn croesawu'r hyn a gafodd ei ddweud gan y Prif Weinidog heddiw ynghylch y lwfans dillad i ddisgyblion, roeddwn yn bryderus iawn, fel nifer o bobl eraill yma, pan glywsom fod y lwfans yn cael ei dorri. A gaf i ofyn i'r Gweinidog wneud datganiad llafar ar y camau a gymerir i liniaru tlodi yng Nghymru gan Lywodraeth Cymru?
English: Yes. I think I'm going to be discussing, with my personal equalities hat on in my portfolio, with the Minister for Children and Social Care, the Minister for Housing and Regeneration and the Cabinet Secretary, bringing together a number of poverty programmes around some of the equalities issues, and as part of the rapid review of gender-focused policies, which the First Minister has also asked us to look at. And some parts of that will highlight some of the things the Member has just raised in terms of the effect in particular areas of specific Government policies and, more importantly actually, some of the unintended effects of the juxtaposition of several policies at once on some people. So, we are having a piece of work done amongst a range of us at the moment, and I'm happy to commit to bringing forward - . I'm not too sure which one of us will do it, but one of the Government Ministers who has responsibility for this in their portfolio will bring forward a statement in due course.
Welsh: Ie. Gan fod cydraddoldebau yn fy mhortffolio i, rwy'n credu fy mod yn mynd i drafod gyda'r Gweinidog dros Blant a Gofal Cymdeithasol, y Gweinidog Tai ac Adfywio ac Ysgrifennydd y Cabinet, gan ddwyn ynghyd nifer o raglenni tlodi sy'n ymwneud â rhai o'r problemau ynghylch cydraddoldeb, ac fel rhan o adolygiad cyflym o bolisïau sy'n ymdrin â rhywedd yn benodol, y mae'r Prif Weinidog hefyd wedi gofyn inni eu hystyried. Bydd rhannau o hynny yn tynnu sylw at rai o'r pethau y mae'r Aelod newydd eu codi o ran yr effaith ar feysydd penodol o bolisïau'r Llywodraeth ac, yn bwysicach, rai o effeithiau anfwriadol cyfosod sawl polisi ar y tro ar rai pobl. Felly, mae sawl un ohonom yn cydweithio ar ddarn o waith ar hyn o bryd, ac rwy'n fodlon i ymrwymo i gyflwyno - . Dydw i ddim yn rhy siŵr pa un ohonom fydd yn ei wneud, ond bydd un o Weinidogion y Llywodraeth sy'n gyfrifol am hyn yn ei bortffolio yn cyflwyno datganiad maes o law.
English: Leader of the house, can I make two requests, if I can? The first is in relation to Natural Resources Wales's consultation on salmon and sea trout fishing controls. There have been a number of concerns raised with me, and I know with other Members as well, that NRW's proposals are neither fair nor proportionate, and that applying a blanket restriction could be unenforceable and also do nothing to reverse the decline in fish stocks. And there's certainly a concern that there'll be a negative impact on the rural economy, forcing many angling clubs to potentially close. Now, as I understand it, the Cabinet Secretary has said that once she receives the formal application from NRW, she will consider the issue before making a determination. But can I please request that, before the Cabinet Secretary makes a determination, there is a debate on this matter in Government time to allow AMs to express a range of views on behalf of their constituents? And secondly, and briefly, it has come to my attention that there has been some delay in receiving some Government responses to committee reports and papers, and I would appreciate it if the leader of the house could just investigate this, as I'm sure we'd all agree that responses from the Government should be received in a timely way and within the agreed timescale. I'd be grateful if you could just look into that matter. Thank you.
Welsh: Arweinydd y tŷ, a gaf i wneud dau gais, os oes modd? Yn gyntaf, o ran ymgynghoriad Cyfoeth Naturiol Cymru ar reolaethau pysgota eogiaid a sewin. Codwyd nifer o bryderon o fy mlaen i, a gwn o flaen aelodau eraill hefyd, nad yw cynigion Cyfoeth Naturiol Cymru yn deg nac yn gymesur, ac y gallai fod yn amhosibl gorfodi cyfyngiad cyffredinol a hefyd nad ydyn nhw'n gwneud dim i wrthdroi'r dirywiad mewn stociau pysgod. Ac yn sicr mae yna bryder y bydd effaith negyddol ar yr economi wledig, yn gorfodi llawer o glybiau pysgota i gau o bosib. Nawr, fel y deallaf, mae Ysgrifennydd y Cabinet wedi dweud y bydd hi'n ystyried y mater cyn gwneud penderfyniad ar ôl iddi dderbyn y cais ffurfiol gan Cyfoeth Naturiol Cymru. Ond a gaf i ofyn os gwelwch yn dda, cyn i Ysgrifennydd y Cabinet wneud penderfyniad, am gael dadl ar y mater hwn yn amser y Llywodraeth i ganiatáu i Aelodau'r Cynulliad fynegi barn ar ran eu hetholwyr? Yn ail, ac yn fyr, mae wedi dod i'm sylw bod rhywfaint o oedi wedi bod o ran cael ymatebion y Llywodraeth i adroddiadau pwyllgorau a phapurau, a byddwn yn ddiolchgar pe gallai arweinydd y tŷ yn ymchwilio i hyn. Rwy'n siŵr y byddem i gyd yn cytuno y dylai ymatebion y Llywodraeth fod yn amserol ac o fewn yr amserlen y cytunwyd arni. Byddwn i'n ddiolchgar pe gallech edrych ar y mater hwnnw. Diolch.
English: On that second one, I'd be more than happy to meet with you, and if you could give me some specifics to look at I'm obviously very happy to do that. I'm not sure if you were asking me for a more general report on response times, but I'm more than happy to meet and clarify what you meant with that. On the NRW point, the Cabinet Secretary will be making a decision in due course and, of course, it's open to all Members to put forward their own views and those of their constituents on those proposals, and that's part of the Cabinet Secretary's responsibility as she makes a decision once NRW has come forward with that. So, I don't think it would be appropriate to have a debate as part of that process. But I'm sure she would welcome representations from all AMs on behalf of their constituents as regards those proposals.
Welsh: Ar yr ail un, byddwn yn fwy na pharod i gwrdd â chi, a phe gallech roi rhai manylion penodol i'w hystyried i mi, byddwn yn amlwg yn hapus iawn i wneud hynny. Dydw i ddim yn siŵr a oeddech chi'n gofyn imi am adroddiad mwy cyffredinol ar amseroedd ymateb, ond rwy'n fwy na pharod i gwrdd a chael eglurhad o'r hyn yr oeddech yn ei olygu gan hynny. O ran y pwynt ynghylch Cyfoeth Naturiol Cymru, bydd Ysgrifennydd y Cabinet yn gwneud penderfyniad maes o law ac, wrth gwrs, mae'n agored i'r holl Aelodau roi eu barn eu hunain a barn eu hetholwyr ar y cynigion hynny, ac mae hynny'n rhan o gyfrifoldeb Ysgrifennydd y Cabinet wrth iddi wneud penderfyniad ar ôl i Cyfoeth Naturiol Cymru fod wedi dod â hynny yn ei flaen. Felly, dydw i ddim yn credu y byddai'n briodol cael dadl fel rhan o'r broses honno. Ond rwy'n siŵr y byddai hi'n croesawu sylwadau gan holl Aelodau'r Cynulliad ar ran eu hetholwyr o ran y cynigion hynny.